Dennis Politic va deveni tată! Soţia atacantului „câinilor”, Diana Eliza, a dat vestea fericită pe reţelele de socializare.
Dennis Politic traversează o perioadă excelentă şi în carieră. El a reuşit o „dublă” de senzaţie în turul barajului cu Cszikszereda. Politic a marcat singurele două goluri din acest baraj.
Dennis Politic va deveni tată! Cum arată soţia eroului „câinilor”! Imagini superbe cu cei doi
„Iubirea face o familie, şi a noastră este pe cale să crească! Incredibil de fericiţi să anunţăm că aşteptăm primul nostru copil”, a transmis soţia lui Dennis Politic, Diana, pe Instagram.
Dennis Politic a contribuit decisiv la rămânerea „câinilor” în prima ligă, dar şi-a turnat cenuşă în cap după retur.
În manșa secundă a barajului de promovare/menținere în Liga 1, Csikszereda și Dinamo au remizat, scor 0-0, la Miercurea Ciuc. Astfel, „câinii” au rămas în Liga 1. Partida echipei lui Zeljko Kopic s-a văzut în format LIVE TEXT pe AS.ro.
Atacantul a spus că meciul de la Miercurea Ciuc a fost „cel mai urât” din viața sa, dat fiind faptul că Dinamo nu a reușit să le pună probleme celor de la Csikszereda.
De asemenea, Politic și-a amintit și de momentele mai puțin bune din acest sezon și a spus că echipa a avut mereu probleme în ultimele minute ale partidelor.
„Ne-am atins obiectivul. Cred că asta este cel mai important. Cred că este cel mai urât meci din viaţa mea. M-am apărat 90 de minute, am jucat fundaş stânga. Din punctul meu de vedere, nu trebuia să fim în această situaţie.
Am pierdut multe puncte pe final de meci. Nici nu vreau să mă gândesc la sezonul viitor. Mă bucur că am rămas în Liga 1. Nu a fost un meci plăcut, nici pentru noi, nici pentru fani, dar este bine că ne-am atins obiectivul”, a spus Dennis Politic la orangesport.ro.
Ce a spus Dennis Politic despre viitorul lui după „dubla” de senzaţie din turul cu Csikszereda
În cele 35 de meciuri jucate în acest sezon, Dennis Politic a înscris 8 goluri şi a oferit 2 pase decisive.
„(n.r. Crezi că echipele mari din Liga 1 sunt cu ochii pe tine?) Nu mă gândesc la asta acum. Mă bucur că am câștigat în seara asta.
(n.r. Cât crezi că vei mai rămâne la Dinamo?) Eu sunt aici, sunt fericit să fiu aici. Nu e job-ul terminat, mai avem un meci. Mă oftic că nu am dat mai mult și s-a terminat doar 2-0. Mai am contract, sunt fericit și voi da tot ce pot.
Deocamdată mă gândesc să joc aici la Dinamo și când va fi momentul să vină o ofertă din străinătate, bineînțeles. Oricine își dorește să joace la cel mai înalt nivel„, a declarat Politic după cele două goluri marcate pe Arena Naţională.